ભારતની સૌથી મોટી આઇટી કંપની ઇન્ફોસિસના સીઇઓ વિશાલ સિક્કાએ તેમના સીઇઓ પદથી રાજીનામું આપી દીધુ જેને બોર્ડ ઓફ ડિરેક્ટરે સ્વીકારી પણ લીધું . જો કે આ ખબરના મોટી અસર ભારતથી લઇને અમેરિકાના શેરમાર્કેટ પર જોવા મળી . રાજીનામાં પછી કંપનીના શેયરમાં મોટો ઘટાડો જોવા મળ્યો . સેન્સેક્સ અને નિફ્ટી બન્નેમાં ઇન્ફોસિસના શેયરોમાં લગભગ 11 ટકાનો ઘટાડો જોવા મળ્યો . વળી , ઇન્ફોસિસના બોર્ડ અને ફાઉન્ડરનો આ વિવાદ તેવી વખતે બહાર આવ્યો છે જ્યારે દેશમાં સોફ્ટવેર સેક્ટરમાં મંદી જોવા મળી રહી છે . બીજી તરફ અમેરિકામાં ઇમિગ્રેશન નીતિમાં પણ સંભવિત બદલાવના પગલે દેશની આઇટી કંપનીઓની સામે મોટી મુશ્કેલી ઊભી છે . તેવી પણ સંભાવનાઓ છે કે ડોનાલ્ડ ટ્રંપની નીતિઓના કારણે ભારતીય કંપનીઓ અમેરિકામાં પર્યાપ્ત વર્કર્સ નથી મોકલી શકતા જેના કારણે ભારતીય કંપનીઓને ક્લાયન્ટને સર્વિસ આપવામાં મોટી મુશ્કેલી પડી રહી છે . યુરોપમાં પણ વિશાલ સિક્કાના રાજીનામા પછી શેર બજાર ખરાબ રીતે નીચે આવેલું જોવા મળ્યું . ઇન્ફોસિસના શેયરમાં લગભગ 500 આંકડાનો ઘટાડો નોંધાયેલો જોવા મળ્યો . વળી નિફ્ટી પણ 1 ટકો ઘટ્યો હતો .